CELEX: 32019D1245
Language: el
Date: 2019-07-18 00:00:00
Title: Απόφαση (ΚΕΠΠΑ) 2019/1245 της Επιτροπής Πολιτικής και Ασφάλειας, της 18ης Ιουλίου 2019, σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και για την κατάργηση της απόφασης (ΚΕΠΠΑ) 2019/373 (ATALANTA/2/2019)

22.7.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 194/2
               
            
         ΑΠΟΦΑΣΗ (ΚΕΠΠΑ) 2019/1245 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 18ης Ιουλίου 2019
         σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και για την κατάργηση της απόφασης (ΚΕΠΠΑ) 2019/373 (ATALANTA/2/2019)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1), και ιδίως το άρθρο 6 παράγραφος 1,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 6 παράγραφος 1 της κοινής δράσης 2008/851/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτήθηκε από το Συμβούλιο να λάβει τις αναγκαίες αποφάσεις για τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας («διοικητής δυνάμεων της ΕΕ»).
                  
               
                     (2)
                  
                  
                     Στις 5 Μαρτίου 2019, η ΕΠΑ εξέδωσε την απόφαση (ΚΕΠΠΑ) 2019/373 (2), με την οποία ο υποναύαρχος Ricardo A. HERNÁNDEZ διορίστηκε διοικητής δυνάμεων της ΕΕ.
                  
               
                     (3)
                  
                  
                     Ο διοικητής επιχειρήσεων της ΕΕ εισηγήθηκε τον διορισμό του υποναύαρχου Armando Paolo SIMI ως νέου διοικητή δυνάμεων της ΕΕ από τις 23 Ιουλίου 2019.
                  
               
                     (4)
                  
                  
                     Στις 24 Ιουνίου 2019 η στρατιωτική επιτροπή της ΕΕ υποστήριξε την εν λόγω εισήγηση.
                  
               
                     (5)
                  
                  
                     Συνεπώς, η απόφαση (ΚΕΠΠΑ) 2019/373 θα πρέπει να καταργηθεί.
                  
               
                     (6)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο υποναύαρχος Armando Paolo SIMI διορίζεται από τις 23 Ιουλίου 2019 διοικητής δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Αtalanta).
         
         
            Άρθρο 2
            Η απόφαση (ΚΕΠΠΑ) 2019/373 καταργείται.
         
         
            Άρθρο 3
            Η παρούσα απόφαση αρχίζει να ισχύει στις 23 Ιουλίου 2019.
         
         
            Βρυξέλλες, 18 Ιουλίου 2019.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 301 της 12.11.2008, σ. 33.
         
            (2)  Απόφαση (ΚΕΠΠΑ) 2019/373 της Επιτροπής Πολιτικής και Ασφάλειας, της 5ης Μαρτίου 2019, σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Αtalanta) και για την κατάργηση της απόφασης (ΚΕΠΠΑ) 2018/925 (ATALANTA/1/2019) (ΕΕ L 68 της 8.3.2019, σ. 7).